paragraph_text: Villa Farnese je smještena neposredno iznad grada i dominira njegovom okolicom. Predstavlja masivnu renesansnu građevinu koja se otvara prema nizu šumovitih vulkanskih brežuljaka Monte Cimini. Sagrađena je u obliku peterokuta na crvenoj stijeni; viši katovi se nalaze na potpornim lukovima. Dugo vremena je bila najvažnijim od svih posjeda obitelji Farnese.